निदेशालय  ने कहा है की यह ज़ब्ती मनी लांड्रिंग विरोधी क़ानून के तहत की गई है.यह दूसरी बार है जबकि जगन की संपत्ति ज़ब्त की गई है. निदेशालय ने इससे पहले जगन की दो और कंपनियों की 50 करोड़ से ज्यादा संपत्ति ज़ब्त की थी.आज जो संपत्ति ज़ब्त की गई है उन में रामकी फार्म सिटी कंपनी की 133.74 करोड़ की मिलकियत की 135.46 एकड़ भूमि , म्युच्युअल फण्ड में लगाए गए 3 करोड़ बीस लाख रूपए और 10 करोड़ रूपए के फिक्स्ड डिपाजिट शामिल हैं.अधिकारियों का कहना है कि जगन के पिता वाई एस राजशेखर रेड्डी की सरकार ने रामकी ग्रुप को यह कीमती भूमि अलाट की और उस के बदले में रामकी ग्रुप के मालिक अयोध्या रमी रेड्डी ने जगन की कम्पनी जगती पब्लिकेशन में 10 करोड़ रूपए का पूँजी निवेश किया.निदेशालय कई और कंपनियों के खिलाफ भी इन आरोपों की जांच कर रही है की उन्होंने सरकार से मिलने वाले लाभ के बदले में जगन की अनेक कंपनियों में पूँजी निवेश किया था जो की घूस के सिवा कुछ नहीं था.जगन आय से ज्यादा संपत्ति रखने और भ्रष्टाचार के मामले में गत आठ महीने से जेल में हैं.